Tarybos Reglamentas (EEB) Nr. 1098/88
1988 m. balandžio 25 d.
iš dalies keičiantis Reglamentą Nr. 136/66/EEB dėl bendro aliejų ir riebalų rinkos organizavimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį ir ypač į jos 43 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi patartina vienu ir tuo pačiu metu nustatyti maksimalius garantuotus rapso ir saulėgrąžų sėklų kiekius 1988-1989, 1989-1990 ir 1990-1991 prekybos metams; kadangi pagal maksimalaus garantuoto kiekio sistemą patartina planuoti gamybą prasidėjus prekybos metams, kad tas planavimas būtų tikslesnis; kadangi todėl reikėtų iš dalies pakeisti Reglamento Nr. 136/66/EEB [3] su paskutiniais pakeitimais, padarytais Reglamentu (EEB) Nr. 3994/87 [4], 27a straipsnio nuostatas,
PRIĖMĖ ŠĮ REGLAMENTĄ:
1 straipsnis
Reglamento Nr. 136/66/EEB 27a straipsnis iš dalies keičiamas taip:
1) pirma straipsnio dalis pakeičiama taip:
"1. Sutarties 43 straipsnio 2 dalyje numatyta tvarka trejiems prekybos metams, pradedant 1988-1989, 1989-1990 ir 1990-1991 prekybos metais, Taryba nustato maksimalius garantuotus Bendrijoje pagamintų rapsuko, rapso ir saulėgrąžų sėklų kiekius.";
2) trečia straipsnio dalis pakeičiama taip:
"3. Kai baigiantis antram prekybos metų mėnesiui atlikti skaičiavimai rodo, kad numatomų išauginti rapso ir saulėgrąžų sėklų kiekis viršija tų prekybos metų maksimalų garantuotą minėtų sėklų kiekį, pagalbos suma tiems prekybos metams yra sumažinama, tikslinei kainai taikant tokį koeficientą, kuris atitinka to skirtumo dydį.
Kai anksčiau minėtos pastraipos nuostatos taikymas faktiškai pagamintai, o ne prekybos metų pradžioje planuojamai produkcijai verčia kitaip sumažinti pagalbos sumą palyginus su ta, kuri yra faktiškai taikoma, pagalbos kitiems prekybos metams suma yra pakoreguojama, atsižvelgiant į susidariusią padėtį."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Nuo 1988 m. liepos 1 d. jis yra taikomas rapsų sėkloms, o nuo 1988 m. rugpjūčio 1 d. - saulėgrąžų sėkloms.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1988 m. balandžio 25 d.